Reima Kuisla

Reima Antero Kuisla (s. 1953)Helsingin Sanomien Verokone. Viitattu 2.10.2015. on seinäjokelainen liikemies ja sijoittaja, joka on kartuttanut omaisuuttaan muun muassa voitokkailla ravihevosilla ja kiinteistösijoittamisella. Uransa alussa Kuisla toimi vakuutusalalla ja pelasi menestyksekkäästi totoa.Lähteenmäki, Pekka: Ravihevonen vaatii pääomasijoittajan taidot, Talouselämä 10.6.2005. Viitattu 2.10.2015. 1990-luvulla hän toimi välittäjänä yhteensä 4–5 miljardin markan arvoisissa sähkölaitoskaupoissa ja myi matkapuhelinliikkeiden ketjun silloiselle Radiolinjalle.Rauhala, Tuomas: Reima Kuisla paljasti salaisuutensa , Seinäjoen Sanomat 25.2.2014. Viitattu 2.10.2015.

Reima Kuisla on kasvattanut kaikkiaan yli 30 lämminveriravivarsaa.Ravihevoskasvatus kriisissä   Vihdin Uutiset 15.11.2013. Viitattu 2.10.2015. Hän omistaa yksin tai yhdessä muiden kanssa yhteensä parikymmentä ravihevosta Pohjois-Amerikassa, Saksassa, Ruotsissa ja Suomessa.Räty, Mika: Yli 1,85 miljoonan mätkyt , Ilta-Sanomat 3.11.2014. Viitattu 2.10.2015. Kuisla omistaa Koikkalan kartanon Vihdin Pääkslahdella. Hänen ravihevosyrityksensä on nimeltään Reima Kuisla Stable Oy.Reima Kuisla Stable Oy, Seinäjoki.  Yrityshaku, Taloussanomat. Viitattu 2.10.2015.

Yksi Kuislan menestyksekkäistä hevosista on vuosina 1998–2006 kilpaillut Etain Royal, joka tuotti radoilta yli 1,4 miljoonaa euroa. Sen kunniaksi on nimetty Prix d’Etain Royal, Seinäjoen raviradalla vuosittain järjestettävä lämminveristen suurkilpailu.Prix d’ Etain Royal , Seinäjoen ravikeskus 19.4.2014. Viitattu 2.10.2015.

Kuislan kiinteistöliiketoimintaa harjoittava yhtiö on Nordio Oy. Kuisla omistaa asunto-osakkeita ja kiinteistöjä erityisesti Helsingin, Espoon ja Lahden seudulla sekä Hämeenlinnassa, Tampereella, Seinäjoella ja Vaasassa.Rahjola, Anne: Ilkka myy Seinäjoen keskustasta talon Reima Kuislalle, Yle Uutiset 6.7.2015. Viitattu 2.10.2015.

Lokakuussa 2018 Reima Kuisla sai julkisuutta tarjoamalla Julkisten ja hyvinvointialojen liiton kaksipäiväisen lakon aikana Seinäjoen koululaisille lounasta omistamansa hotelli Sorsanpesän ravintolassa.

Sakko
Kuisla sai kansainvälistä huomiota suurista, tuloihin perustuvista ylinopeussakoistaan: 34 600 euroa huhtikuussa 2013 ja 54 000 euroa helmikuussa 2015.Hakala, Pihla: Ilkka: Miljonääri-Kuisla vältti 34 600 euron sakot , Ilta-Sanomat 19.6.2015. Viitattu 2.10.2015.Thornhill, Ted: Finnish man given £40,000 speeding ticket for going 14mph over limit, DailyMail 5.3.2015. Viitattu 2.10.2015.Daley, Suzanne: Speeding in Finland Can Cost a Fortune, if You Already Have One, The New York Times 25.4.2015. Viitattu 2.10.2015.

Kuisla sai vuonna 2015 yli 50 000 euron sakot ajettuaan 103 km/h 80 km/h-alueella. Hänen mukaansa Suomessa rangaistaan menestyksestä. Myös rikosoikeuden professori Matti Tolvanen piti rangaistusta vakavuuteen nähden liiallisena. Hänen mukaansa sakotuksesta on tullut yksi varakkaiden verotuksen muoto.

Kuislan päiväsakko pieneni saman vuoden aikana käräjäoikeuden päätöksellä 4 165 euroon. Kuisla ei ollut tyytyväinen päätökseen, mutta piti käräjäoikeuden tulkintaa oikeasuuntaisena.

 Lähteet 

Luokka:Suomalaiset liikemiehet
Luokka:Ravihevosten kasvattajat ja omistajat
Luokka:Seinäjoen kaupunginvaltuutetut
Luokka:Kansallisen Kokoomuksen poliitikot
Luokka:Vuonna 1953 syntyneet
Luokka:Elävät henkilöt